Racing Point

**Racing Point F1 Team**, je bývalý tím Formuly 1 so sídlim v Silverstone v Spojenom kráľovstve. Tím vznikol vo februári 2019 potom, čo konzorcium podnikateľov na čele s Lawrencom Strollom, otcom jazdca Formuly 1 Lanca Strolla, kúpilo majetok vtedajšieho tímu Sahara Force India F1 Team. Keďže počas sezóny nebolo možné zmeniť názov šasi Force India a zároveň s ním pretekať, nový konštruktér si ponechal rovnaký názov, teda Force India. Tím odjazdil svoje prvé preteky počas Veľkej ceny Belgicka 2018, avšak pod názvom tímu Racing Point Force India. Tím sa pre sezónu 2021 premenoval na Aston Martin.

## História
### Vznik tímu
Pôvod tímu siaha do čias tímu Jordan Grand Prix, ktorý pretekal v F1 od roku 1991. Počas svojho dlhoročného pôsobenia tím Jordan získal v roku 1999 štyri víťazstvá a tretie miesto v majstrovstvách o pohár konštruktérov. Tím mal však finančné problémy a začiatkom roka 2005 Eddie Jordan tím predal skupine Midland.

Tím Midland F1 Racing pôsobil v F1 dva roky, no nebol úspešný a majiteľ Alex Shnaider ho následne predal Spykeru počas roka 2006.

Tím Spyker F1 získal body v roku 2007 a krátko viedol preteky Veľkej ceny Európy 2007, no opäť sa dostal do finančných problémov a bol predaný indickému podnikateľovi Vijayovi Mallyovi a Michielovi Molovi. Tí odkúpili tím Skyper za 88 miliónov Eur a premenovali ho na Force India F1.

Počas júla 2018 bol tím uvalený do nútenej správy. Majetok tímu kúpilo konzorcium investorov zo spoločnosti Racing Point UK Ltd., na čele s Lawrencom Strollom. Tak vznikol nový konštruktér, ktorý vstúpil do F1 od Veľkej ceny Belgicka 2018. Pôvodný tím Force India prišiel o všetky získané body v pohári konštruktérov, pričom jazdcom boli body ponechané.

## Racing point vo Formule 1

### 2019
Sezóna 2019 bola prvým plnohodnotným rokom tímu Racing Point po odkúpení Force India. Monopost nesúci označenie RP19 poháňal motor Mercedes-AMG F1 M10 EQ Power+.

Jazdeckú zostavu tvorili Sergio Pérez a Lance Stroll, syn majiteľa tímu Lawrencea Strolla.

Racing Point začal sezónu s cieľom stabilizovať svoje financie a postupne vyvíjať monopost. RP19 nepatril medzi najrýchlejšie, no tím dokázal pravidelne bodovať, najmä vďaka konzistentným výkonom Péreza. Najlepší výsledok tím dosiahol na Veľkej cene Azerbajdžanu, kde Pérez obsadil 6. miesto. 

Sezóna 2019 bola pre Racing Point rokom konsolidácie. Tím sa zameral najmä na vybudovanie stabilného technického zázemia a prípravu na rok 2020.

### 2020
V roku 2020 predstavil tím monopost Racing Point RP20, ktorý bol technicky veľmi podobný víťaznému autu Mercedesu W10 z roku 2019. To viedlo k prezývke „ružový Mercedes“. Jazdeckú dvojicu na začiatku sezóny tvorili opäť Sergio Pérez a Lance Stroll. V priebehu sezóny Péreza krátkodobo nahradil Nico Hülkenberg, keďže Pérez mal pozitívny test na COVID-19.

#### Kontroverzia s brzdovými kanálmi
V priebehu sezóny podali viaceré tímy, najmä Renault, protest proti dizajnu Racing Pointu, konkrétne voči brzdovým kanálom. FIA rozhodla, že Racing Point použil dizajn Mercedesu, čo bolo proti pravidlám. Tím dostal pokutu 400 000 € a odpočet 15 bodov v Pohári konštruktérov. 

Sergio Pérez získal prvé víťazstvo tímu (aj svoje osobné prvé) na Veľkej cene Sáchiru 2020. Lance Stroll dosiahol pole position na VC Turecka a skončil tretí na VC Talianska v Monze.

Sezóna 2020 bola najúspešnejšou v histórii Racing Pointu. Tím získal svoje prvé víťazstvo vo Formule 1 a pravidelne dosahoval pódiové priečky.

## Kompletné výsledky v F1

### Výsledky pretekov

## Poznámky


## Referencie

## Externé odkazy
* Oficiálna webstránka

Kategória:Tímy Formuly 1